চিনা মোবাইল সংস্থা জায়ামির মোবাইলের জনপ্রিয়তা দিন দিন বাড়ছে। এবার তাদের ফোনে মিলছে দারুণ ছাড়। তবে সব ফোনে নয়, কেবল রেডমি ৬ সিরিজের ফোনগুলিতেই মিলছে এই অফার। প্রতিটি ফোনেই আড়াই হাজারের ছাড়।
এক সর্বভারতীয় সংবাদমাধ্যমে প্রকাশিত প্রতিবেদন থেকে জানা যাচ্ছে, আমাজন ও ফ্লিপকার্টে এই অফার মিলবে আগামী শুক্রবার। এর আগে বুধবারেও এই ছাড় দিয়েছিল জায়ামি। সংস্থার তরফ থেকে জানানো হয়েছিল রেডমি ৬ প্রো, রে়ডমি ৬ ও রেডমি ৬এ ফোনেই মিলবে ছাড়। জেনে নিন ছাড়ের পরে রেডমি ৬ সিরিজের ফোনগুলির দাম কত দাঁড়াচ্ছে—

রেডমি ৬ প্রো ৪ জিবি র‌্যাম ও ৬৪ জিবি স্টোরেজ (মূল্য ১০,৯৯৯ টাকা)
রেডমি ৬ প্রো ৩ জিবি র‌্যাম ও ৩২ জিবি স্টোরেজ (মূল্য ৮,৯৯৯)
রে়ডমি ৬ ৩ জিবি র‌্যাম ও ৬৪ জিবি স্টোরেজ (৮,৪৯৯ টাকা)
রেডমি ৬এ ২ জিবি র‌্যা‌ম ও ৩২ জিবি স্টোরেজ (মূল্য ৬,৪৯৯ টাকা)